Frode Ødegaard

Frode Ødegaard (født 1968) er en norsk zoolog. Hans spesialitet er entomologi. Han er ansatt som førsteamanuensis ved Institutt for naturhistorie ved Norges teknisk-naturvitenskapelige universitet (NTNU) og vitenskapelig rådgiver ved Norsk institutt for naturforskning (NINA).


== Utdannelse og karriere ==
Ødegaard fikk graden ph.d. ved NTNU i 1999 med avhandlingen Host specificity as a parameter in estimates of arthropod species richness.Fra 1995 har han vært tilknyttet NINA, først som forsker i prosjektet «Insects in Tropical Forests», finansiert av Forskningsrådet, senere som postdoktor og seniorforsker og pr. 2021 som vitenskapelig rådgiver.Fra 2018 er han ansatt som førsteamanuensis ved NTNU Vitenskapsmuseet/Institutt for naturhistorie. Han forsker på problemstillinger innen artsmangfold og bevaringsbiologi hos insekter, både i Norge og internasjonalt.Han har ledet flere store forskningsprosjekter og sittet i både norske og internasjonale komiteer og arbeidsgrupper knyttet til artsmangfold, registrering og konservering av insekter.


=== Tropisk insektdiversitet ===
Ødegaard har gjennom en årrekke arbeidet med flere problemstillinger innen tropisk insektdiversitet i Panama, Australia og Papua Ny-Guinea. Hans viktigste arbeider er knyttet til beregninger av artsantallet av leddyr på jorda, studier av vertsspesifisitet hos insekter, samt beta-diversitet og vertikal stratifisering av insektfauna i tropisk skog.


=== Humler ===
Norsk institutt for naturforskning (NINA) har i flere år satset på informasjon om, og planer for bevaring av, humler. Ødegaard har i den forbindelse vært med på å utvikle og gjennomføre en formidlingsstrategi og handlingsplan. Arbeidet med formidlingsstrategien startet i 2009, da Ødegaard sammen med en forskergruppe fra NINA skrev en statusoppdatering for humler i Norsk Zoologisk Forenings medlemstidsskrift Fauna. Senere har de laget norske navn på humler, skrevet felthåndboken Humler i Norge, utarbeidet humleplakater, utviklet «Humlenøkkelen» – et mobilverktøy (en «app») for identifisering av humler – og holdt diverse foredrag og kurs. Handlingsplanen (for kløverhumle, slåttehumle og bakkehumle) har som målsetting å sikre langsiktig overlevelse av artene i Norge.I 2021 bidro også Posten Norge til formidlingen da de utga to frimerker med tema «Truga dyreartar». Ødegaards foto av den truede kløverhumla var utgangspunkt for motivet på det ene.


== Publikasjoner ==
(no) Publikasjoner av Frode Ødegaard i BIBSYS
(no) Publikasjoner av Frode Ødegaard i forskningsdokumentasjonssystemet CRIStin
Ødegaards profil i Google Scholar, med h-indeks og antall siteringerI tillegg til forskningspublikasjoner, har Ødegaard erfaring med populærvitenskapelig formidling i ulike fora. Han er blant annet en av forfatterne av bøkene Humler i Norge (2015)  og Maur i Norge (2018).


== Nye arter ==
Ødegaard har, delvis sammen med andre forskere, beskrevet flere nye arter for vitenskapen
Der ikke andre kilder er oppgitt, er artene omtalt i følgende artikkel:
Ferrer, Julio; Ødegaard, Frode (2005). «New species of darkling beetles from Central America with systematic notes (Coleoptera: Tenebrionidae)» (PDF). Annales Zoologici. 55 (4): 633–661.

Apsida simulatrix
Brosimapsida gonospoides
Epicalla aenipes
Epicalla elongata
Epicalla pygmaea
Gonospa similis
Iccius monoceros
Lenkous ibisca
Othryoneus triplehorni
Otocerus angelicae
Otocerus delicatus
Paniasis kulzeri
Phymatestes agnei
Rhypasma livae
Strongylium vikenae
Chrysis borealis
Chrysis parabrevitarsis
Cypha norvegica
Galerucella (Neogalerucella) anserina
Ismarus distinctusHan har også fått arter oppkalt etter segAgrilus odegaardi
Dystrichothorax odegaardi


== Referanser ==


== Eksterne lenker ==
«Insekter på menyen -- med Frode Ødegaard». Fra NINAs YouTubekanal. Besøkt 21. april 2021. 
«Beetlebee». Beetlebee (engelsk). Besøkt 21. april 2021.  Ødegaards blogg om insekter, med hovedvekt på biller og bier